               COMISIA EUROPEANĂ
            Bruxelles, 15.10.2021
            COM(2021) 635 final
            2021/0329(NLE)

            Propunere de
            DECIZIE A CONSILIULUI
            privind poziția care urmează să fie luată în numele Uniunii Europene în cadrul Comitetului mixt al SEE referitoare la modificarea Protocolului 31 privind cooperarea în domenii specifice în afara celor patru libertăți și a Protocolului 37 care cuprinde lista prevăzută la articolul 101 la Acordul privind SEE (Programul spațial al Uniunii)
            (Text cu relevanță pentru SEE)

               EXPUNERE DE MOTIVE

               1.Obiectul propunerii

               Prezenta propunere se referă la decizia de stabilire a poziției care urmează să fie luată în numele Uniunii în cadrul Comitetului mixt al SEE în legătură cu adoptarea preconizată a deciziei Comitetului mixt referitoare la modificarea Protocolului 31 (privind cooperarea în domenii specifice în afara celor patru libertăți) și a Protocolului 37 (care cuprinde lista prevăzută la articolul 101) la Acordul privind SEE

               2.Contextul propunerii

               2.1.Acordul privind SEE

               Acordul privind Spațiul Economic European („Acordul privind SEE”) garantează drepturi și obligații egale în cadrul pieței interne pentru cetățenii și operatorii economici din SEE. Acesta prevede includerea legislației UE din domeniul celor patru libertăți în toate cele 30 de state SEE, care cuprind statele membre ale UE, Norvegia, Islanda și Liechtenstein. În plus, Acordul privind SEE reglementează cooperarea și în alte domenii importante, cum ar fi cercetarea și dezvoltarea, educația, politica socială, mediul, protecția consumatorilor, turismul și cultura, denumite colectiv „politici de sprijin și orizontale”. Acordul a intrat în vigoare la 1 ianuarie 1994. Uniunea Europeană împreună cu statele sale membre este parte la acord.

               2.2.Comitetul mixt al SEE

               Comitetul mixt al SEE este responsabil de gestionarea Acordului privind SEE. Comitetul mixt este un forum pentru schimbul de opinii cu privire la funcționarea Acordului privind SEE. Deciziile Comitetului mixt sunt luate prin consens. În conformitate cu Tratatul de la Lisabona, responsabilitatea care îi revine UE în ceea ce privește coordonarea aspectelor legate de SEE este încredințată Serviciului European de Acțiune Externă.

               2.3.Actul avut în vedere spre adoptare de către Comitetul mixt al SEE

               Comitetul mixt al SEE urmează să adopte Decizia Comitetului mixt al SEE („actul avut în vedere”) referitoare la modificarea Protocolului 31 la Acordul privind SEE privind cooperarea în domenii specifice în afara celor patru libertăți.

               Scopul actului avut în vedere este de a extinde cooperarea părților contractante la Acordul privind SEE pentru a include participarea statelor AELS care fac parte din SEE la Programul spațial al Uniunii. Prin urmare, Regulamentul (UE) 2021/696
                  1
                trebuie încorporat în Acordul privind SEE.

                  Întrucât Liechtenstein nu și-a exprimat interesul de a participa la Programul spațial al Uniunii, proiectul de decizie a Comitetului mixt al SEE se referă numai la Norvegia și Islanda.

               În conformitate cu politica bugetară a UE, participarea la o activitate a UE poate avea loc numai după achitarea contribuției financiare corespunzătoare. Cu toate acestea, plata poate fi efectuată după adoptarea prezentului proiect de decizie a Consiliului și după transmiterea către statele AELS care fac parte din SEE a cererii de fonduri din partea UE, lansată de Comisia Europeană.

               Prin urmare, pentru a acoperi perioada cuprinsă între 1 ianuarie 2021 și primirea acestei plăți, proiectul de decizie a Comitetului mixt trebuie să se aplice și retroactiv, începând cu 1 ianuarie 2021. Retroactivitatea nu aduce atingere drepturilor și obligațiilor persoanelor vizate și respectă principiul încrederii legitime.

               Actul avut în vedere va avea caracter obligatoriu pentru părți, în conformitate cu articolele 103 și 104 din Acordul privind SEE.

               3.Poziția care urmează să fie luată în numele Uniunii Europene

               Comisia prezintă proiectul de decizie a Comitetului mixt al SEE în vederea adoptării de către Consiliu ca poziție a Uniunii. Comisia va prezenta acest document, în cel mai scurt timp, în cadrul Comitetului mixt al SEE.

               Conținutul și natura proiectului de decizie a Comitetului mixt al SEE atașat depășesc ceea ce poate fi considerat a reprezenta simple ajustări tehnice în sensul Regulamentului (CE) nr. 2894/94 al Consiliului
                  2
               . Prin urmare, poziția Uniunii este stabilită de Consiliu.

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de „stabilire a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Acesta include, de asemenea, instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  3
               .

               4.1.2.Aplicarea la cazul în discuție

               Comitetul mixt al SEE este un organism instituit prin Acordul privind SEE. Actul pe care Comitetul mixt este invitat să îl adopte este un act cu efecte juridice. Actul avut în vedere va avea caracter obligatoriu în temeiul dreptului internațional, în conformitate cu articolele 103 și 104 din Acordul privind SEE.

               Actul avut în vedere nu completează și nici nu modifică cadrul instituțional al acordului. Prin urmare, temeiul juridic procedural al deciziei propuse este articolul 218 alineatul (9) din TFUE coroborat cu articolul 1 alineatul (3) din Regulamentul nr. 2894/94 al Consiliului privind normele de punere în aplicare a Acordului privind Spațiul Economic European.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care o poziție este luată în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul în discuție

               Temeiul juridic material al propunerii de decizie corespunde temeiului juridic material al actului juridic pe care îl încorporează în Acordul privind SEE. Programul spațial al Uniunii se întemeiază pe articolul 189 alineatul (2) din TFUE. Prin urmare, temeiul juridic material al deciziei propuse ar trebui să fie de asemenea articolul 189 alineatul (2) din TFUE.

               4.3.Concluzie

               Temeiul juridic al deciziei propuse ar trebui să fie reprezentat de articolul 189 alineatul (2) din TFUE coroborat cu articolul 218 alineatul (9) din TFUE și cu articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind Spațiul Economic European.

               5.Implicațiile bugetare

                  Norvegia și Islanda contribuie financiar la bugetul Uniunii. Suma exactă va fi stabilită în conformitate cu dispozițiile Acordului privind SEE, după adoptarea prezentului proiect de decizie a Consiliului.

               6.Publicarea actului avut în vedere

               Întrucât actul Comitetului mixt al SEE va modifica Protocolul 31 la Acordul privind SEE privind cooperarea în domenii specifice în afara celor patru libertăți, este oportună publicarea acestuia, după adoptare, în Jurnalul Oficial al Uniunii Europene.

               2021/0329 (NLE)

               Propunere de

               DECIZIE A CONSILIULUI

               privind poziția care urmează să fie luată în numele Uniunii Europene în cadrul Comitetului mixt al SEE referitoare la modificarea Protocolului 31 privind cooperarea în domenii specifice în afara celor patru libertăți și a Protocolului 37 care cuprinde lista prevăzută la articolul 101 la Acordul privind SEE

                  (Programul spațial al Uniunii)

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 189 alineatul (2) din TFUE, coroborat cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  4
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European
                  5
                („Acordul privind SEE”) a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 și Protocolul 37 la Acordul privind SEE, care cuprind dispoziții privind cooperarea în domenii specifice în afara celor patru libertăți și, respectiv, lista prevăzută la articolul 101.

               (3)Regulamentul (UE) 2021/696 al Parlamentului European și al Consiliului
                  6
                trebuie să fie încorporat în Acordul privind SEE. Numai Norvegia și Islanda sunt vizate de această modificare.

               (4)Prin urmare, Protocolul 31 (privind cooperarea în domenii specifice în afara celor patru libertăți) la Acordul privind SEE și Protocolul 37 (care cuprinde lista prevăzută la articolul 101) la Acordul privind SEE ar trebui modificate în consecință.

               (5)Așadar, poziția Uniunii în cadrul Comitetului mixt al SEE ar trebui să se bazeze pe proiectul de decizie a Comitetului mixt al SEE din anexa la prezenta decizie,

               ADOPTĂ PREZENTA DECIZIE:

               Articolul 1

               Poziția care urmează să fie luată, în numele Uniunii, în cadrul Comitetului mixt al SEE cu privire la modificarea propusă a Protocolului 31 (privind cooperarea în domenii specifice în afara celor patru libertăți) la Acordul privind SEE și a Protocolului 37 (care cuprinde lista prevăzută la articolul 101) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)

                        Regulamentul (UE) 2021/696 al Parlamentului European și al Consiliului din 28 aprilie 2021 de instituire a Programului spațial al Uniunii și a Agenției Uniunii Europene pentru Programul spațial și de abrogare a Regulamentelor (UE) nr. 912/2010, (UE) nr. 1285/2013 și (UE) nr. 377/2014 și a Deciziei 541/2014/UE, JO L 170, 12.5.2021, p. 69.

                     (2)

                        Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (JO L 305, 30.11.1994, p. 6).

                     (3)

                        Hotărârea Curții de Justiție din 7 octombrie 2014, Germania/Consiliul, C-399/12, ECLI:EU:C:2014:2258, punctele 61-64.

                     (4)

                        JO L 305, 30.11.1994, p. 6.

                     (5)

                        JO L 1, 3.1.1994, p. 3.

                     (6)

                        Regulamentul (UE) 2021/696 al Parlamentului European și al Consiliului din 28 aprilie 2021 de instituire a Programului spațial al Uniunii și a Agenției Uniunii Europene pentru Programul spațial și de abrogare a Regulamentelor (UE) nr. 912/2010, (UE) nr. 1285/2013 și (UE) nr. 377/2014 și a Deciziei 541/2014/UE, JO L 170, 12.5.2021, p. 69.

    ---documentbreak---

               COMISIA EUROPEANĂ
            Bruxelles, 15.10.2021
            COM(2021) 635 final

            ANEXĂ
            la
            Propunerea de DECIZIE A CONSILIULUI
            privind poziția care urmează să fie luată în numele Uniunii Europene în cadrul Comitetului mixt al SEE referitoare la modificarea Protocolului 31 privind cooperarea în domenii specifice în afara celor patru libertăți și a Protocolului 37 care cuprinde lista prevăzută la articolul 101 la Acordul privind SEE (Programul spațial al Uniunii)

               ANEXĂ

               DECIZIA NR. […] A COMITETULUI MIXT AL SEE

               nr. […]

               din […]

               de modificare a Protocolului 31 (privind cooperarea în domenii specifice în afara celor patru libertăți) și a Protocolului 37 (care cuprinde lista prevăzută la articolul 101) la Acordul privind SEE

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolele 86 și 98,

               întrucât:

               (1)Este oportună extinderea cooperării dintre părțile contractante la Acordul privind SEE pentru a include Regulamentul (UE) 2021/696 al Parlamentului European și al Consiliului din 28 aprilie 2021 de instituire a Programului spațial al Uniunii și a Agenției Uniunii Europene pentru Programul spațial și de abrogare a Regulamentelor (UE) nr. 912/2010, (UE) nr. 1285/2013 și (UE) nr. 377/2014 și a Deciziei nr. 541/2014/UE
                  1
               .

               (2)Este oportun ca participarea statelor AELS la activitățile care derivă din Regulamentul (UE) 2021/696 să înceapă de la 1 ianuarie 2021, indiferent de momentul adoptării prezentei decizii sau dacă îndeplinirea eventualelor cerințe constituționale pentru prezenta decizie este notificată după data de 10 iulie 2021.

               (3)Entitățile stabilite în statele AELS ar trebui să aibă dreptul de a participa la activitățile care încep înainte de intrarea în vigoare a prezentei decizii. Costurile suportate pentru aceste activități, a căror punere în aplicare începe după data de 1 ianuarie 2021, pot fi considerate eligibile în aceleași condiții ca și cele aplicabile costurilor suportate de entitățile stabilite în statele membre ale UE, cu condiția ca prezenta decizie să intre în vigoare înainte de încheierea acțiunii în cauză.

               (4)Condițiile de participare a statelor AELS și a instituțiilor, întreprinderilor, organizațiilor și resortisanților acestora la programele Uniunii Europene sunt stabilite în Acordul privind SEE, în special la articolul 81.

               (5)Părțile contractante recunosc cooperarea oficială existentă în cadrul diferitelor programe spațiale ale UE. Ele doresc să se bazeze pe acest parteneriat solid și să extindă cooperarea la toate componentele relevante ale noului program spațial.

               (6)În ceea ce privește participarea Norvegiei, trebuie, de asemenea, să se țină seama de Acordul de cooperare în domeniul navigației prin satelit dintre Uniunea Europeană și statele sale membre și Norvegia
                  2
               .

               (7)Prin urmare, Protocolul 31 și Protocolul 37 la Acordul privind SEE ar trebui modificate în consecință pentru ca această cooperare extinsă să poată fi realizată începând cu data de 1 ianuarie 2021,

               ADOPTĂ PREZENTA DECIZIE:

               Articolul 1

               La articolul 1 din Protocolul 31 la Acordul privind SEE, după alineatul (8d) se introduce următorul alineat:

               „(8e)(a)Începând cu 1 ianuarie 2021, statele AELS participă la activitățile care pot rezulta din următorul act al Uniunii și în cadrul Agenției Uniunii Europene pentru Programul spațial, denumită în continuare „agenția”, cu excepția activităților GOVSATCOM și SSA SST, astfel cum sunt instituite prin următorul act al Uniunii:

               -32021 R 0696: Regulamentul (UE) 2021/696 al Parlamentului European și al Consiliului din 28 aprilie 2021 de instituire a Programului spațial al Uniunii și a Agenției Uniunii Europene pentru Programul spațial și de abrogare a Regulamentelor (UE) nr. 912/2010, (UE) nr. 1285/2013 și (UE) nr. 377/2014 și a Deciziei 541/2014/UE (JO L 170, 12.5.2021, p. 69).

               (b)Statele AELS contribuie financiar la activitățile menționate la litera (a) în conformitate cu articolul 82 alineatul (1) litera (a) din Protocolul 32 la acord.

               (c)Contribuția financiară menționată la litera (b) acoperă, de asemenea, costul includerii statelor AELS în misiunea EGNOS și al extinderii acoperirii serviciilor EGNOS la teritoriile statelor AELS participante. O astfel de extindere a acoperirii face obiectul fezabilității tehnice și nu cauzează întârzieri în extinderea acoperirii geografice a sistemului EGNOS la teritoriile statelor membre ale UE situate din punct de vedere geografic în Europa.

               (d)Costurile suportate pentru activitățile a căror punere în aplicare începe după data de 1 ianuarie 2021 pot fi considerate eligibile de la data începerii acțiunii, stabilită în acordul de grant sau în decizia de grant în cauză, în condițiile prevăzute de acestea, cu condiția ca Decizia nr. XX/2021 a Comitetului mixt al SEE din xx 2021 (prezenta decizie) să intre în vigoare înainte de încheierea acțiunii.

               (e)Statele AELS eligibile participă pe deplin, fără drept de vot, la Consiliul de administrație al agenției.

               (f)Statele AELS eligibile participă, fără drept de vot, la Consiliul de acreditare în probleme de securitate al agenției în ceea ce privește părțile relevante ale programului, cu respectarea restricțiilor prevăzute de politica legată de necesitatea de a cunoaște stabilită de program.

               (g)Agenția are personalitate juridică. În toate statele din care provin părțile contractante, agenția beneficiază de cea mai largă capacitate juridică acordată persoanelor juridice în temeiul propriei legislații naționale.

               (h)Statele AELS acordă agenției și personalului său privilegii și imunități echivalente celor incluse în Protocolul privind privilegiile și imunitățile Uniunii Europene.

               (i)Prin derogare de la articolul 12 alineatul (2) litera (a) și de la articolul 82 alineatul (3) litera (a) din Regimul aplicabil celorlalți agenți ai Uniunii Europene, cetățenii statelor AELS care se bucură de toate drepturile lor cetățenești pot fi angajați de directorul executiv al agenției prin contract.

               (j)Prin derogare de la articolul 12 alineatul (2) litera (e), de la articolul 82 alineatul (3) litera (e) și de la articolul 85 alineatul (3) din Regimul aplicabil celorlalți agenți ai Uniunii Europene, limbile menționate la articolul 129 alineatul (1) din Acordul privind SEE sunt considerate de către agenție, în ceea ce privește personalul său, ca limbi ale Uniunii menționate la articolul 55 alineatul (1) din Tratatul privind Uniunea Europeană.

               (k)În temeiul articolului 79 alineatul (3) din acord, prezentului alineat i se aplică partea VII (Dispoziții instituționale) din Acordul privind SEE, cu excepția capitolului 3 secțiunile 1 și 2.

               (l)Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei se aplică, în scopul aplicării prezentului regulament, și oricărui document al agenției care privește statele AELS.

               (m)Statele AELS eligibile participă pe deplin, fără drept de vot, la comitetele Uniunii care sprijină Comisia Europeană cu privire la gestionarea, dezvoltarea și punerea în aplicare a componentelor Galileo, EGNOS și Copernicus și a subcomponentelor SSA SWE și SSA NEO ale activităților menționate la litera (a).

               Participarea în cadrul configurației de securitate a acestor comitete este limitată în conformitate cu politica legată de necesitatea de a cunoaște stabilită de program.

               (n)Principatul Liechtenstein este exceptat de la participarea și de la contribuția financiară la acest program.

               (o)Islanda va participa și va contribui financiar următoarele activități ale programului: EGNOS, Copernicus și subcomponentele SWE și NEO ale SSA.”

               Articolul 2

               Protocolul 37 la Acordul privind SEE se modifică după cum urmează:

               1.Se elimină textul de la punctele 36 și 37.

               2.Se inserează următorul (următoarele) punct(e):

               „43.Consiliul de acreditare în probleme de securitate al Agenției Uniunii Europene pentru Programul spațial [Regulamentul (UE) 2021/696 al Parlamentului European și al Consiliului].

               44.Consiliul de administrație al Agenției Uniunii Europene pentru Programul spațial [Regulamentul (UE) 2021/696 al Parlamentului European și al Consiliului].”

               Articolul 3

               Prezenta decizie intră în vigoare în ziua următoare datei la care s-a efectuat ultima notificare prevăzută la articolul 103 alineatul (1) din Acordul privind SEE
                  3*.

               Aceasta se aplică de la 1 ianuarie 2021.

               Articolul 4

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles, […].

                  Pentru Comitetul mixt al SEE,

                  Președintele

                  [...]

                  Secretarii

                  Comitetului mixt al SEE

                  [...]

                     (1)

                        JO L 170, 12.5.2021, p. 69.

                     (2)

                        JO L 283, 29.10.2010, p. 12.

                     (3)
                  *
                        [Nu au fost semnalate obligații constituționale.] [Au fost semnalate obligații constituționale.]


               COMISIA EUROPEANĂ
            Bruxelles, 8.11.2021
            COM(2021) 683 final
            2021/0356(BUD)

            Propunere de
            DECIZIE A PARLAMENTULUI EUROPEAN ȘI A CONSILIULUI
            privind mobilizarea Fondului european de ajustare la globalizare pentru lucrătorii disponibilizați în urma unei cereri din partea Spaniei – EGF/2021/004 ES/ Aragón automotive

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare pentru lucrătorii disponibilizați (FEG) sunt prevăzute în Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013
                  1
                (denumit în continuare „Regulamentul FEG”).

               2.La 26 iulie 2021, Spania a depus cererea EGF/2021/004 ES/Aragón automotive pentru o contribuție financiară din partea FEG, ca urmare a disponibilizărilor care au avut loc în sectorul economic încadrat la diviziunea 29 a NACE Rev. 2 (Fabricarea autovehiculelor, a remorcilor și a semiremorcilor), în regiunea NUTS 2 Aragón (ES24) din Spania.

               3.După evaluarea acestei cereri, Comisia a concluzionat, în conformitate cu toate dispozițiile aplicabile din Regulamentul FEG, că sunt îndeplinite condițiile pentru acordarea unei contribuții financiare din partea FEG.

               REZUMATUL CERERII

                        Cererea FEG

                        EGF/2021/004 ES/Aragón automotive

                        Stat membru

                        Spania

                        Regiunea sau regiunile vizate (nivel NUTS
                           2
                         2)

                        Aragón (ES24)

                        Data depunerii cererii

                        26 iulie 2021

                        Data confirmării primirii cererii

                        4 august 2021

                        Data cererii de informații suplimentare

                        9 august 2021

                        Termenul pentru furnizarea informațiilor suplimentare

                        30 august 2021

                        Termenul pentru finalizarea evaluării

                        10 noiembrie 2021

                        Criteriul de intervenție

                        Articolul 4 alineatul (2) litera (b) din Regulamentul FEG

                        Numărul de întreprinderi vizate

                        50

                        Sectorul sau sectoarele de activitate economică

                        (Diviziunea NACE Rev. 2)
                           3

                        Diviziunea 29 („Fabricarea autovehiculelor, a remorcilor și a semiremorcilor”)

                        Perioada de referință (șase luni):

                        1 noiembrie 2020 - 1 mai 2021

                        Numărul de disponibilizări în perioada de referință (a)

                        592

                        Numărul de disponibilizări înainte sau după perioada de referință (b)

                        460

                        Numărul total de disponibilizări (a + b)

                        1 052

                        Numărul total de beneficiari eligibili

                        1 052

                        Numărul total de beneficiari vizați

                        320

                        Bugetul pentru servicii personalizate (EUR)

                        1 600 280

                        Bugetul pentru implementarea FEG
                           4
                         (EUR)

                        0 052 500

                        Bugetul total (EUR)

                        1 652 780

                        Contribuția FEG (85 %) (EUR)

                        1 404 863

               EVALUAREA CERERII

               Procedura

               4.Spania a depus cererea EGF/2021/004 ES/Aragón automotive la 26 iulie 2021
                  5
               , în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul FEG. Comisia a confirmat primirea cererii la 4 august 2021 și a solicitat informații suplimentare din partea Spaniei la 9 august 2021. Aceste informații suplimentare au fost furnizate în termen de 15 zile lucrătoare de la data cererii. Termenul de 50 de zile lucrătoare de la data primirii cererii complete, în cursul căruia Comisia trebuie să finalizeze evaluarea conformității cererii cu condițiile de acordare a unei contribuții financiare, expiră la 10 noiembrie 2021.

               Eligibilitatea cererii

               Întreprinderile și beneficiarii în cauză

               5.Cererea se referă la 592 de lucrători disponibilizați a căror activitate a încetat în sectorul economic încadrat la diviziunea 29 a NACE Rev. 2 (Fabricarea autovehiculelor, a remorcilor și a semiremorcilor), în regiunea de nivel NUTS 2 Aragón (ES24).

                        Întreprinderile și numărul disponibilizărilor în perioada de referință

                        Adieconti S.L.

                        11

                        Lear Corporation Asientos S.L.

                        26

                        Adient Automotive S.L.

                        4

                        Lecitrailer Post Venta Zaragoza S.L.

                        1

                        Adient Seating Spain S.L.

                        7

                        Lecitrailer S.A.

                        1

                        Af Aftermarket Iberica S.L.

                        1

                        Magna Automotive Spain S.A.U.

                        2

                        Android Industries Zaragoza S.L.

                        13

                        Mahle Behr Spain S.A.

                        1

                        Arcelormital Tailored Blanks Zaragoza S.L.

                        1

                        Majorel Sp Solutions S.A.U

                        2

                        Carrocerías Moncayo S.L.

                        1

                        Mann-Hummel Iberica S.A.

                        63

                        Carrocerías Vicam S.L.

                        1

                        Modulos Ribera Alta S.L.U.

                        1

                        Carrocerías Vicente Salomon Sanz S.L.

                        2

                        Opel España S.L.U.

                        181

                        Casting Ros S.A.

                        1

                        Proma Hispania S.A.Ad

                        5

                        Celulosa Fabril S.A.

                        1

                        Remolques Jalon S.L.

                        1

                        Cooper Estándar Automotive España Slu

                        11

                        Rhenus Automotive Systems Zaragoza

                        2

                        Copo Aragón S.L.U.

                        1

                        Rigual S.A.

                        2

                        Copo Zaragoza S.A.

                        11

                        Ronal Iberica S.A. Unipersonal

                        4

                        Dana Automoción S.A.

                        11

                        Schmitz Cargobull Iberica S.A.

                        1

                        Faurecia Automotive España S.A.

                        1

                        Seguridad De Servicio Movil S.L.

                        18

                        Faurecia Sistemas de Escape

                        2

                        Talleres Emilio Montañes S.A.

                        1

                        Flexngate Aragón S.L.

                        3

                        Ti Group Automotive Systems S.A.

                        61

                        Gestamp Aragón S.A.

                        4

                        Traf Automotions S.L.

                        2

                        Gestamp Manufacturing Autochasis S.L.

                        2

                        Tristone Flowtech Spain S.A.

                        1

                        Icer Brakes S.A.

                        2

                        Union Tecnológica del Automóvil S.L.

                        3

                        Ilunion Servicios Industriales Aragón S.L.

                        11

                        Valeo Térmico S.A.

                        75

                        Ilunion Servicios Industriales S.L.

                        1

                        Zanini Epila S.L.

                        11

                        Insonorizantes Pelzer S.A.

                        7

                        ZF-Aftermarket Ibérica SL.

                        1

                        Kdk-Dongkook Automotive Spain S.A.

                        15

                        Zfoam España SL

                        1

                        Numărul total de întreprinderi: 50

                        Numărul total de disponibilizări:

                        592

                        Numărul total de persoane a căror activitate independentă a încetat:

                        0

                        Numărul total de lucrători eligibili și de persoane care desfășoară activități independente eligibile:

                        592

               Criteriile de intervenție

               6.Autoritățile spaniole au depus cererea în temeiul criteriilor de intervenție prevăzute la articolul 4 alineatul (2) litera (b) din Regulamentul FEG, care prevăd încetarea activității a cel puțin 200 de lucrători disponibilizați, într-o perioadă de referință de șase luni, în întreprinderi care operează în același sector economic definit în diviziunea NACE Rev. 2 și care sunt situate într-o singură regiune sau în două regiuni învecinate definite la nivelul NUTS 2 ale unui stat membru. Au fost 592 de lucrători disponibilizați în sectorul economic încadrat la diviziunea 29 a NACE Rev. 2 (Fabricarea autovehiculelor, a remorcilor și a semiremorcilor), în regiunea de nivel NUTS 2 Aragón (ES24).

               7.Perioada de referință de șase luni vizată în cerere este cuprinsă între 1 noiembrie 2020 și 1 mai 2021.

               Calcularea disponibilizărilor și a cazurilor de încetare a activității

               8.Încetarea activității tuturor lucrătorilor disponibilizați în perioada de referință a fost calculată de la data încetării de facto a contractului de muncă sau de la data expirării acestuia.

               Beneficiarii eligibili

               9.Pe lângă lucrătorii deja menționați, printre beneficiarii eligibili se numără 460 de lucrători disponibilizați a căror activitate a încetat înainte sau după perioada de referință de șase luni. Toți acești lucrători și-au încetat activitatea în cele șase luni de dinaintea începerii perioadei de referință, la 1 noiembrie 2020 și/sau între sfârșitul perioadei de referință și ziua anterioară adoptării prezentei propuneri. Se poate stabili o legătură clară de cauzalitate cu evenimentul care a declanșat încetarea activității lucrătorilor disponibilizați în perioada de referință.

               10.Numărul total de beneficiari eligibili este așadar de 1 052.

               Evenimentele care au determinat disponibilizările și încetarea activității

               11.Evenimentele care au dus la aceste disponibilizări reprezintă impactul pandemiei de COVID-19 și al penuriei de semiconductori asupra sectorului autovehiculelor din Spania.

               12.Măsurile stricte de izolare puse în aplicare în Spania în T2 2020 au avut drept rezultat o limitare a activităților și serviciilor economice neesențiale, ceea ce a dus la închiderea temporară a activității comerciale a dealerilor de autovehicule, precum și la încetarea temporară a producției de automobile.

               13.Conform datelor furnizate de Confemetal
                  6
                și Anfac
                  7
               , pandemia a avut un impact semnificativ asupra activității și a cifrei de afaceri a întreprinderilor care își desfășoară activitatea în sectorul autovehiculelor în Spania, ceea ce a dus la o scădere a vânzărilor (32,3 %)
                  8
               , a producției (18,9 %) și a cifrei de afaceri (11,3 %) în 2020 față de 2019, cu consecințe negative asupra ocupării forței de muncă și asupra lichidității întreprinderilor (nerespectarea obligațiilor de plată, acces la credite etc.)
                  9
               .

               14.Producția a scăzut pentru toate tipurile de vehicule în 2020.

                        2019

                        2020

                        Variația 20/19
                           (%)

                        Autoturisme și autoturisme de teren

                        2 248 291

                        1 800 664

                        -19,9

                        Vehiculele utilitare ușoare

                        524 504

                        430 616

                        -17,9

                        Vehicule industriale

                        49 837

                        36 905

                        -26,9

               Sursă: Anfac
                  10

               15.În perioada ianuarie-iunie 2021, producția de vehicule din Spania (1,2 milioane de unități) era în continuare cu 21,6 % mai scăzută decât producția din aceeași perioadă a anului 2019. Producția în iunie 2021 (172 696 de unități) era cu 33,8 % mai scăzută în comparație cu cea din iunie 2019 și cu 18,1 % față de cea din iunie 2020
                  11
               .

               16.Potrivit Anfac, penuria mondială de semiconductori creează o presiune suplimentară în sectorul autovehiculelor și cauzează o scădere semnificativă a producției de automobile. La începutul anului 2021, se preconiza că criza chip-urilor va duce la pierderi de aproximativ 60 de miliarde EUR în sectorul autovehiculelor. Cifra a fost revizuită în sens crescător, ajungând la peste 90 de miliarde EUR
                  12
               . Sectorul preconizează că această problemă va continua în prima jumătate a anului 2022
                  13
               .

               17.Măsurile de izolare și penuria de semiconductori au dus la întreruperea sau încetinirea forțată a producției de automobile în Spania
                  14
               ; prin urmare, producătorii de automobile au început să apeleze la șomajul parțial sau să înceteze temporar activitatea, acțiuni care au dus la pierderea de locuri de muncă
                  15
               .

               Aplicarea Cadrului de calitate al UE pentru anticiparea schimbărilor și restructurare

               18.În cererea sa, Spania a descris modul în care au fost luate în considerare recomandările prevăzute în Cadrul de calitate al UE pentru anticiparea schimbărilor și restructurare. Autoritățile spaniole au confirmat că au întreprins acțiuni pentru o mai bună anticipare și gestionare a proceselor de restructurare și că au fost luate măsuri.

               19.Spania subliniază faptul că organismele publice monitorizează procesele de restructurare și gestionează cererile de disponibilizări colective, deși nu dispun de capacitatea de autorizare/refuz. Totuși, aceste organisme pot demara programe de promovare a creării de locuri de muncă în parteneriat cu organismele locale sau cu organismele publice-private (agenții de redistribuire).

               20.În perioada premergătoare disponibilizărilor, în conformitate cu legislația națională, partenerii sociali, întreprinderile și reprezentanții lucrătorilor se angajează în procese de negociere care vizează ajungerea la un acord cu privire la disponibilizări și la planurile de plasare pe piața muncii a personalului disponibilizat, care reprezintă o obligație legală pentru întreprinderea care concediază simultan 50 sau mai mulți lucrători. Planurile de plasare pe piața muncii a personalului disponibilizat oferă lucrătorilor asistență pentru căutarea unui loc de muncă, orientare profesională și formare profesională. Durata planurilor este de șase luni. Serviciul public de ocupare a forței de muncă din Aragon (INAEM) oferă servicii de reconversie profesională lucrătorilor disponibilizați care nu beneficiază de măsurile conținute în planurile de plasare pe piața muncii a personalului disponibilizat.

               21.Ca parte a strategiei regionale de ocupare a forței de muncă, INAEM desfășoară o varietate de programe de formare profesională, cum ar fi Detecta
                  16
                (formare profesională combinată cu munca), formarea persoanelor care au deja un loc de muncă
                  17
               , formarea CTA
                  18
                (CTA este un centru de tehnologii avansate în cadrul INAEM care oferă formare în domeniul TIC și al tehnologiilor audiovizuale).

               22.În ceea ce privește activitățile deja întreprinse pentru asistarea lucrătorilor disponibilizați, Spania a informat că INAEM le-a oferit lucrătorilor acces la serviciile sale generale (sprijin pentru căutarea unui loc de muncă, consiliere și formare profesională – legate în principal de obținerea certificatelor de calificare profesională).

               Impactul preconizat al disponibilizărilor asupra economiei și ocupării forței de muncă la nivel local, regional sau național

               23.În Aragón, sectorul autovehiculelor reprezintă 2,42 % din ocuparea netă a forței de muncă și aproximativ 6 % din PIB-ul regional
                  19
               .

               24.Potrivit Institutului de Statistică din Aragón (IAEST), din februarie 2021 până în iunie, numărul persoanelor aflate în căutarea unui loc de muncă înregistrate în Aragón a scăzut cu 11 %, de la 85 158 la 75 578
                  20
               . Cu toate acestea, rata șomajului înregistrat este în continuare cu 26 % mai mare decât nivelurile din perioada anterioară pandemiei (60 000 de persoane aflate în căutarea unui loc de muncă în iunie 2019)
                  21
               .

               25.În iunie 2021, rata șomajului regional era de 10,7 %
                  22
               , cu 3,6 puncte procentuale mai mare decât media UE (7,1 %)
                  23
               .

               26.Dintre toate persoanele aflate în căutarea unui loc de muncă în Aragon, 60 % sunt femei (procentul crește la 65 % dacă se ia în considerare doar grupul șomerilor de lungă durată). În plus, 52 % dintre persoanele înregistrate aflate în căutarea unui loc de muncă sunt șomeri de lungă durată (> 12 luni), dintre care 49 % au peste 50 de ani
                  24
               .

               27.Având în vedere că 40 % dintre beneficiarii vizați aparțin grupei de vârstă de peste 54 de ani și că o treime dintre lucrătorii concediați sunt femei, concedierile vor avea un impact deosebit asupra acestor două categorii de lucrători care sunt deja dezavantajate pe piața regională a muncii. Autoritățile regionale susțin că lucrătorii disponibilizați vor avea nevoie de sprijin suplimentar și specific pentru a le spori posibilitatea de a găsi noi locuri de muncă.

               Beneficiarii vizați și măsurile propuse

               Beneficiarii vizați

               28.Se estimează că numărul lucrătorilor disponibilizați care vor beneficia de măsuri va fi de 320. Defalcarea acestor lucrători în funcție de gen, grupă de vârstă și nivel de educație este următoarea:

                        Categorie

                        Numărul de
                           beneficiari preconizați

                        Genul:

                        Bărbați:

                        211

                        (65,9 %)

                        Femei:

                        109

                        (34,1 %)

                        Persoane non-binare

                        0

                        (0,00 %)

                        Grupa de vârstă:

                        sub 30 de ani:

                        31

                        (9,7 %)

                        30-54 de ani:

                        162

                        (50,6 %)

                        peste 54 de ani:

                        127

                        (39,7 %)

                        Nivel de educație

                        Învățământ secundar inferior sau sub acest nivel
                           25

                        111

                        (34,7 %)

                        Studii liceale
                           26
                         sau postliceale
                           27

                        151

                        (47,2 %)

                        Învățământ terțiar
                           28

                        58

                        (18,1 %)

               Măsuri propuse

               29.Serviciile personalizate care vor fi puse la dispoziția lucrătorilor disponibilizați constau în măsurile descrise mai jos:

               –Sesiuni de informare generală și de întâmpinare. sesiunile de informare sunt prima măsură care va fi oferită tuturor beneficiarilor vizați și includ informații generale cu privire la consilierea, programele de formare și stimulentele disponibile. Sesiunile individuale de informare includ stabilirea profilului participantului și repartizarea consilierului care îi va oferi sprijin lucrătorului pe parcursul procesului până la reangajare.

               –Orientarea profesională va fi oferită prin sesiuni colective și individuale. Lucrătorii interesați să desfășoare activități independente vor beneficia de sesiuni individuale de mentorat, care ar putea include planificarea, realizarea studiilor de fezabilitate, elaborarea planurilor de afaceri, sprijinirea identificării posibilităților de finanțare etc.;

               –Asistență în vederea căutării intensive a unui loc de muncă. Prin sesiuni bisăptămânale, lucrătorii vor primi informații cu privire la tehnicile de căutare a unui loc de muncă și la procesele de angajare. Această măsură include de asemenea căutarea activă de oportunități de angajare la nivel local și regional și corelarea cererii și a ofertei de locuri de muncă.

               –Formare profesională. Aceasta va include: (1) Formare orizontală, cum ar fi competențele non-tehnice și competențele digitale. (2) Formare în vederea recalificării profesionale pentru cei care aleg să își reorienteze cariera profesională în afara sectorului autovehiculelor, cum ar fi logistica, sudura, instrumentele industriei 4.0 în mediile de producție [elementele de bază, problemele și procesul de implementare a vehiculelor automate ghidate (AGV), realitatea augmentată și realitatea virtuală (AR/VR) și roboții colaborativi
                  29
                în producție] sau Lean Six Sigma (managementul de proiect). (3) Formare în vederea perfecționării profesionale pentru a ține seama de competențele căutate din sectorul autovehiculelor, cum ar fi prevenirea riscurilor atunci când lucrează cu baterii HEV
                  30
               ; automatizarea securității cibernetice și detectarea amenințărilor; auditor intern pentru calitatea autovehiculelor; sau instrumentele de bază AIAG
                  31
               , care sunt instrumente necesare pentru punerea în aplicare a unui sistem de management al calității pentru industria autovehiculelor și includ planificarea avansată a calității produselor și planul de control (APQP), procesul de aprobare parțială a producției (PPAP), analiza modului de defectare și a efectelor (FMEA), controlul procesului statistic (SPC) și analiza sistemului de măsurare (MSA) etc..

               –Stimulente. (1) Stimulente de participare. Lucrătorii care finalizează toate măsurile incluse în planul convenit de reîncadrare în muncă vor primi o sumă forfetară de 500 EUR (700 EUR pentru participanții cu responsabilități de îngrijire); (2) Stimulente pentru plasarea pe piața muncii a personalului disponibilizat Beneficiarii care se întorc pe piața muncii cu un contract de cel puțin trei luni vor primi o sumă forfetară de 300 EUR. Stimulentul este conceput pentru a încuraja reangajarea rapidă și pentru a stimula lucrătorii în vârstă să rămână pe piața forței de muncă; (3) Contribuție la cheltuielile de deplasare. Beneficiarii pot beneficia de rambursarea cheltuielilor de transport în comun sau de 0,19 EUR/kilometru atunci când fac naveta cu mașina personală pentru a participa la măsuri.

               30.Măsurile au fost planificate pentru a fi în conformitate cu Strategia privind economia circulară a Spaniei
                  32
               . Formarea orizontală privind competențele digitale, alături de unele dintre cursurile de perfecționare/recalificare planificate, răspund cerinței de diseminare a competențelor necesare în era industrială digitală și într-o economie eficientă din punctul de vedere al utilizării resurselor, în conformitate cu articolul 7 alineatul (2) din Regulamentul FEG.

               31.Pachetul coordonat de servicii personalizate propus, descris în prezentul document, constituie măsuri active de ocupare a forței de muncă incluse printre măsurile eligibile stabilite la articolul 7 din Regulamentul FEG. Serviciile propuse nu înlocuiesc măsurile pasive de protecție socială.

               32.Spania a furnizat informațiile necesare privind măsurile care sunt obligatorii pentru întreprinderea vizată în temeiul legislației naționale sau în temeiul contractelor colective de muncă. Autoritățile spaniole au confirmat că respectivele măsuri nu vor fi înlocuite de o contribuție financiară din partea FEG.

               Bugetul estimat

               33.Costurile totale estimate sunt de 1 652 780 EUR, incluzând cheltuieli pentru servicii personalizate de 1 600 280 EUR și cheltuieli pentru activitățile de pregătire, gestionare, informare și publicitate, control și raportare de 52 500 EUR.

               34.Contribuția financiară totală solicitată din partea FEG este de 1 404 863 EUR (85 % din costurile totale).

               35.Prefinanțarea și cofinanțarea națională sunt asigurate de serviciul public de ocupare a forței de muncă din Aragon (INAEM).

                        Măsuri

                        Numărul de participanți estimat

                        Costul estimat per participant
                        (în EUR)
                           33

                        Costuri totale estimate

                        (în EUR)
                           34

                        Servicii personalizate [măsurile în temeiul articolului 7 alineatul (2) litera (a) din Regulamentul FEG]

                        Sesiuni de informare generală și de întâmpinare
                           (sensibilización y acogida)

                        320

                        374

                        119 680

                        Orientare profesională
                           (orientación profesional)

                        320

                        800

                        256 000

                        Asistență în vederea căutării intensive a unui loc de muncă
                           (intermediación laboral y búsqueda de empleo)

                        320

                        1 100

                        352 000

                        Formare
                           (formación)

                        260

                        1 954

                        508 000

                        Subtotal (a):

                        Procent din pachetul de servicii personalizate

                        –

                        1 235 680

                        (77,22 %)

                        Alocații și stimulente [măsuri în temeiul articolului 7 alineatul (2) litera (b) din Regulamentul FEG]

                        Stimulente
                           (incentivo a la participación, a la búsqueda de empleo, y contribución a los gastos de desplazamiento)

                        310

                        1 176
                           35

                        364 600

                        Subtotal (b):

                        Procent din pachetul de servicii personalizate:

                        –

                        364 600

                        (22,78 %)

                        Activități în temeiul articolului 7 alineatul (5) din Regulamentul FEG

                        1. Activități de pregătire

                        –

                        6 000

                        2. Gestionare

                        –

                        2 500

                        3. Informare și publicitate

                        –

                        2 000

                        4. Control și raportare

                        –

                        42 000

                        Subtotal (c):

                        Procent din costurile totale:

                        –

                        52 500

                        (3,18 %)

                        Costuri totale (a + b + c):

                        –

                        1 652 780

                        Contribuția FEG (85 % din costurile totale)

                        –

                        1 404 863

               36.Costurile măsurilor identificate în tabelul de mai sus ca măsuri în temeiul articolului 7 alineatul (2) litera (b) din Regulamentul FEG nu depășesc 35 % din costurile totale ale pachetului coordonat de servicii personalizate. Spania a confirmat că aceste măsuri sunt condiționate de participarea activă a beneficiarilor vizați la activități de căutare a unui loc de muncă sau de formare.

               Perioada de eligibilitate a cheltuielilor

               37.Spania va începe furnizarea serviciilor personalizate către beneficiarii vizați la 15 octombrie 2021. Prin urmare, cheltuielile aferente măsurilor vor fi eligibile pentru o contribuție financiară din FEG de la 15 octombrie 2021, pentru o perioadă de 24 de luni de la data intrării în vigoare a deciziei de finanțare.

               38.Spania a început plata cheltuielilor administrative pentru punerea în aplicare a FEG la 1 octombrie 2021. Prin urmare, cheltuielile cu activitățile de pregătire, de gestionare, de informare și publicitate, precum și de control și raportare sunt eligibile pentru o contribuție financiară din partea FEG de la 1 octombrie 2021 până la 31 de luni de la data intrării în vigoare a deciziei de finanțare.

               Complementaritatea cu acțiunile finanțate din fonduri naționale sau din fonduri ale Uniunii

               39.Spania a confirmat faptul că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii Europene.

               40.Pachetul coordonat de servicii personalizate completează acțiunile finanțate din alte fonduri naționale sau ale UE, cum ar fi serviciile generale de plasare pe piața muncii oferite de serviciul public regional de ocupare a forței de muncă sau planurile de plasare pe piața muncii.

               Consultarea beneficiarilor vizați sau a reprezentanților acestora, a partenerilor sociali, precum și a autorităților locale și regionale

               41.Spania a indicat că pachetul coordonat de servicii personalizate a fost elaborat în consultare cu partenerii sociali (UGT
                  36
               , CCOO
                  37
               , CEPYME
                  38
                și CEOE
                  39
               ). Cererea a fost discutată la nivel politic în cadrul unei reuniuni de dialog social la 3 decembrie 2020 și 16 iulie 2021. O altă reuniune a avut loc la 26 iunie 2021. Partenerii sociali vor fi, de asemenea, implicați în punerea în aplicare a pachetului de măsuri, așa cum s-a procedat în cazurile FEG anterioare legate de Aragón
                  40
               . INAEM a solicitat punctul de vedere al clusterului pentru autovehicule din Aragon (CAAR) cu privire la competențele cerute și cea mai adecvată formare pentru a facilita întoarcerea lucrătorilor disponibilizați în sectorul autovehiculelor.

               Sistemele de gestionare și control

               42.Cererea conține o descriere a sistemului de gestionare și control, care precizează responsabilitățile organismelor implicate. Spania a notificat Comisiei faptul că aceleași organisme care asigură gestionarea și controlul finanțărilor din Fondul social european Plus vor gestiona și controla și contribuția financiară în discuție. INAEM va fi organismul intermediar pentru autoritatea de management.

               Angajamentele asumate de statul membru în cauză

               43.Spania a oferit toate garanțiile necesare cu privire la următoarele:

               –în contextul accesului la măsurile propuse și al implementării acestora, vor fi respectate principiile egalității de tratament și nediscriminării,

               –au fost respectate cerințele prevăzute de legislația națională și de legislația UE în ceea ce privește disponibilizările colective,

               –întreprinderile care au efectuat disponibilizările și care și-au continuat activitățile după concedieri și-au respectat obligațiile legale și au luat măsurile adecvate pentru lucrătorii lor;

               –se va evita orice fel de dublă finanțare,

               –contribuția financiară din FEG va respecta normele procedurale și de fond ale Uniunii în materie de ajutoare de stat.

               IMPLICAȚIILE BUGETARE

               Propunerea bugetară

               44.FEG nu trebuie să depășească o sumă anuală maximă de 186 de milioane EUR (la prețurile din 2018), astfel cum se prevede la articolul 8 din Regulamentul (UE, Euratom) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027
                  41
               .

               45.După examinarea cererii în conformitate cu condițiile stabilite la articolul 13 alineatele (1) și (2) din Regulamentul FEG și luând în considerare numărul de beneficiari vizați, măsurile propuse și costurile estimate, Comisia propune mobilizarea FEG pentru suma de 1 404 863 EUR, reprezentând 85 % din costurile totale ale măsurilor propuse, în scopul de a furniza o contribuție financiară ca răspuns la cererea menționată.

               46.Decizia propusă privind mobilizarea FEG va fi adoptată împreună de Parlamentul European și de Consiliu, în conformitate cu punctul 9 din Acordul interinstituțional din 16 decembrie 2020 între Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs către introducerea de noi resurse proprii
                  42
               .

               Acte conexe

               47.În același timp cu prezentarea acestei propuneri de decizie privind mobilizarea FEG, Comisia va prezenta Parlamentului European și Consiliului o propunere de transfer al sumei de 1 404 863 EUR către linia bugetară relevantă.

               48.Concomitent cu adoptarea prezentei propuneri de decizie privind mobilizarea FEG, Comisia a adoptat o decizie privind o contribuție financiară, care constituie o decizie de finanțare în sensul articolului 110 din Regulamentul financiar
                  43
               . Respectiva decizie de finanțare intră în vigoare la data la care Comisiei i se notifică aprobarea transferului bugetar de către Parlamentul European și Consiliu.

               2021/0356 (BUD)

               Propunere de

               DECIZIE A PARLAMENTULUI EUROPEAN ȘI A CONSILIULUI

               privind mobilizarea Fondului european de ajustare la globalizare pentru lucrătorii disponibilizați în urma unei cereri din partea Spaniei – EGF/2021/004 ES/ Aragón automotive

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013
                  44
               , în special articolul 15 alineatul (1),

               având în vedere Acordul interinstituțional din 16 decembrie 2020 între Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs către introducerea de noi resurse proprii
                  45
               , în special punctul 9,

               având în vedere propunerea Comisiei Europene,

               întrucât:

               (1)Fondul european de ajustare la globalizare pentru lucrătorii disponibilizați (FEG) urmărește să dea dovadă de solidaritate și să promoveze locuri de muncă decente și durabile în Uniune, oferind sprijin lucrătorilor disponibilizați și persoanelor care desfășoară o activitate independentă a căror activitate a încetat în cazul unor evenimente majore de restructurare și ajutându-i să revină cât mai curând posibil la locuri de muncă decente și durabile.

               (2)FEG nu trebuie să depășească o sumă anuală maximă de 186 de milioane EUR (la prețurile din 2018), astfel cum se prevede la articolul 8 din Regulamentul (UE, Euratom) 2020/2093 al Consiliului
                  46
               .

               (3)La 26 iulie 2021, Spania a depus o cerere de mobilizare a FEG pentru concedierile care au avut loc în sectorul economic clasificat, în conformitate cu nomenclatorul statistic al activităților economice din Uniunea Europeană („NACE”)
                  47
               , a doua revizuire, la diviziunea 29 (Fabricarea autovehiculelor, a remorcilor și a semiremorcilor) a Nomenclatorului unităților teritoriale de statistică („NUTS”)
                  48
               , în regiunea de nivel 2 Aragón (ES24) din Spania. Cererea a fost completată cu informații suplimentare furnizate în conformitate cu articolul 8 alineatul (5) din Regulamentul (UE) 2021/691. Această cerere îndeplinește condițiile pentru o contribuție financiară din partea FEG, astfel cum sunt prevăzute la articolul 13 din Regulamentul (UE) 2021/691.

               (4)Prin urmare, FEG trebuie mobilizat pentru a se furniza o contribuție financiară în valoare de 1 404 863 EUR ca răspuns la cererea depusă de Spania.

               (5)Pentru a reduce la minimum timpul necesar pentru mobilizarea FEG, prezenta decizie trebuie să se aplice de la data adoptării,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii pentru exercițiul financiar 2021, se mobilizează Fondul european de ajustare la globalizare pentru lucrătorii disponibilizați pentru a se furniza suma de 1 404 863 EUR, sub formă de credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării]
                  49*.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)

                        JO L 153, 3.5.2021, p. 48.

                     (2)

                        Regulamentul Delegat (UE) 2019/1755 al Comisiei din 8 august 2019 de modificare a anexelor la Regulamentul (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS). JO L 270, 24.10.2019, p. 1–56.

                     (3)

                        JO L 393, 30.12.2006, p. 1.

                     (4)

                        În conformitate cu articolul 7 al cincilea paragraf din Regulamentul (UE) 2021/691.

                     (5)

                        Termenul de 12 săptămâni a fost suspendat între 30 aprilie 2021 și 3 mai 2021, în conformitate cu articolul 8 alineatul (2) din Regulamentul (UE) 2021/691.

                     (6)

                        Confemetal este confederația spaniolă a organizațiilor de întreprinderi din sectorul metalurgic, care reprezintă aproximativ 220 000 de întreprinderi și peste un milion și jumătate de lucrători.

                     (7)

                        Anfac este asociația producătorilor spanioli de automobile.

                     (8)

                  https://anfac.com/wp-content/uploads/2021/07/Informe-Anual-ANFAC-2020.pdf

                     (9)

                        Confemetal. Buletinul informativ „Metal en cifras”
                   nr. 199
                  , iulie 2021

                     (10)

                  https://anfac.com/wp-content/uploads/2021/07/Informe-Anual-ANFAC-2020.pdf

                     (11)

                  https://cincodias.elpais.com/cincodias/2021/07/22/companias/1626961844_041144.html

                     (12)

                  https://www.consultancy.eu/news/6273/global-chip-shortage-costs-automotive-sector-90-billion

                     (13)

                        Ibidem.

                     (14)

                        Ford, Mercedes-Benz, Renault, Seat, Stellantis Group și Volkswagen

                     (15)

                  https://www.silicon.es/la-falta-de-chips-paraliza-la-industria-automovilistica-espanola-2440494

                     (16)

                  https://inaem.aragon.es/sites/default/files/recursos/detecta_ettes_21.pdf

                     (17)

                  https://inaem.aragon.es/cursos-formacion

                     (18)

                  https://inaem.aragon.es/buscador-de-cursos-cta

                     (19)

                  https://caaragon.com/

                     (20)

                  http://www.aragon.es/iaest
                   (șomaj înregistrat, iunie 2021)

                     (21)

                  https://www.facebook.com/GobAragon/posts/6537004519658572

                     (22)

                  https://datosmacro.expansion.com/paro-epa/espana-comunidades-autonomas/aragon

                     (23)

                  https://ec.europa.eu/eurostat/statistics-explained/index.php?title=Unemployment_statistics

                     (24)

                  http://www.aragon.es/iaest
                   (șomaj înregistrat, iunie 2021)

                     (25)

                        ISCED 0-2

                     (26)

                        ISCED 3

                     (27)

                        ISCED 4

                     (28)

                        ISCED 5-8

                     (29)

                        COBOTS sau roboții colaborativi sunt platforme de automatizare versatile care pot fi utilizate pentru o gamă largă de sarcini, de la debitare și șlefuire până la alimentarea mașinilor cu materie primă sau piese, testarea sângelui sau ambalarea alimentelor.

                     (30)

                        Baterii pentru vehicule hibride electrice.

                     (31)

                        Grupul de acțiune privind industria autovehiculelor (Automotive Industry Action Group - AIAG) este o organizație non-profit în cadrul căreia întreprinderile din industriile de mobilitate lucrează în colaborare pentru a reduce costurile și complexitatea lanțului de aprovizionare. Printre membrii AIAG se numără producători mondiali de echipamente originale precum GM, Boeing, Toyota, Tesla, Honda, Polaris, Volkswagen, Caterpillar, Nissan, Stellantis, etc. și mulți dintre furnizorii lor de piese, inclusiv Adient, ZF, Aptive, Bosch, Tenneco, Continental, Magna, Lear, Dana, Freudenberg, printre alții.

                     (32)

                  https://www.miteco.gob.es/es/calidad-y-evaluacion-ambiental/temas/economia-circular/estrategia/

                     (33)

                        Pentru a se evita zecimalele, costurile estimate per lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri, care nu diferă de cel indicat în cererea prezentată de Spania.

                     (34)

                        Totalul nu corespunde din cauza rotunjirii.

                     (35)

                        Costul per participant pentru această măsură este furnizat numai în scopuri de prezentare, întrucât costul real per participant va depinde de situația individuală a fiecărui lucrător și de eligibilitatea acestuia pentru diferitele tipuri de stimulente.

                     (36)

                  http://www.ugt.es

                     (37)

                  https://www.ccoo.es

                     (38)

                  https://www.cepyme.es

                     (39)

                  https://www.ceoe.es

                     (40)

                        EGF/2008/004 ES Castilla y León și Aragón automotive, COM(2009) 150; EGF/2010/016 ES Aragón retail, COM(2010) 615; EGF/2011/017 ES Aragón construction, COM(2012) 290 și EGF/2014/003 ES Aragón food and beverage services, COM(2014) 456.

                     (41)

                        JO L 433, 22.12.2020, p. I/11.

                     (42)

                        JO L 433, 22.12.2020, p. I/29.

                     (43)

                        Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, JO L 193, 30.7.2018, p. 1.

                     (44)

                        JO L 153, 3.5.2021, p. 48.

                     (45)

                        JO L 433, 22.12.2020, p. I/29.

                     (46)

                        Regulamentul (UE, Euratom) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433, 22.12.2020, p. I/11).

                     (47)

                        Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE Rev. 2 și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1).

                     (48)

                        Regulamentul Delegat (UE) 2019/1755 al Comisiei din 8 august 2019 de modificare a anexelor la Regulamentul (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS). JO L 270, 24.10.2019, p. 1–56.

                     (49)
                  *
                        Data urmează a fi introdusă de către Parlament înainte de publicarea în JO.


               COMISIA EUROPEANĂ
            Bruxelles, 28.10.2021
            COM(2021) 686 final
            2021/0358(NLE)

            Propunere de
            DECIZIE A CONSILIULUI
            privind poziția care urmează să fie luată în numele Uniunii Europene în cadrul Comitetului ambasadorilor ACP-UE în ceea ce privește modificarea Deciziei nr. 3/2019 a Comitetului ambasadorilor ACP-UE din 17 decembrie 2019 de adoptare a unor măsuri tranzitorii în temeiul articolului 95 alineatul (4) din Acordul de parteneriat ACP-UE

               EXPUNERE DE MOTIVE

               1. Obiectul propunerii

               Prezenta decizie a Comisiei conține o propunere de decizie a Consiliului privind poziția care urmează să fie luată de Uniune în cadrul Comitetului ambasadorilor ACP-UE referitor la modificarea Deciziei nr. 3/2019 privind măsurile tranzitorii în temeiul articolului 95 alineatul (4) din Acordul de parteneriat dintre UE și grupul statelor din Africa, zona Caraibilor și Pacific (ACP)
                  1
               , semnat la Cotonou la 23 iunie 2000 („Acordul de parteneriat de la Cotonou” sau „APC”) („decizia privind măsurile tranzitorii”)
                  2
               . Aceasta din urmă a fost modificată pentru prima dată prin Decizia nr. 2/2020 a Comitetului ambasadorilor din 4 decembrie 2020
                  3
                de prelungire a aplicării Acordului de parteneriat de la Cotonou până la 30 noiembrie 2021. Comisia propune prelungirea suplimentară a aplicării integrale a dispozițiilor Acordului de parteneriat de la Cotonou până la 30 iunie 2022 sau până la intrarea în vigoare ori aplicarea provizorie a noului acord de parteneriat dintre Uniune și statele ACP, oricare dintre acestea survine mai întâi.

               2.Contextul propunerii

               2.1.Acordul de parteneriat de la Cotonou

               Din anul 2000, Acordul de parteneriat de la Cotonou reprezintă cadrul pentru relațiile UE cu 79 de țări ACP. Acordul a fost încheiat pentru o perioadă de 20 de ani, de la 1 martie 2000 până la 29 februarie 2020. Acesta a fost revizuit ulterior în 2005 și în 2010.

               La 17 decembrie 2019, aplicarea dispozițiilor Acordului de parteneriat de la Cotonou a fost prelungită prin Decizia nr. 3/2019 a Comitetului ambasadorilor ACP-UE până la 31 decembrie 2020 sau până la intrarea în vigoare a noului acord de parteneriat dintre Uniune și statele ACP, oricare dintre acestea survine mai întâi. Aceasta din urmă a fost modificată pentru prima dată prin Decizia nr. 2/2020 a Comitetului ambasadorilor ACP-UE din 4 decembrie 2020
                  4
                de prelungire a aplicării Acordului de parteneriat de la Cotonou până la 30 noiembrie 2021.

               Negocierile în vederea unui nou acord de parteneriat ACP-UE au fost lansate în septembrie 2018. La 15 aprilie 2021, negociatorii-șefi au parafat textul unui nou acord de parteneriat între Uniune și membrii Organizației statelor din Africa, zona Caraibilor și Pacific (Organizația statelor ACP). Ulterior, Comisia a transmis Consiliului propunerea sa spre semnare. Cu toate acestea, negocierile au fost redeschise și sunt în desfășurare în ceea ce privește natura juridică a acordului. A devenit clar că negocierile nu vor avea ca rezultat un nou acord care să fie gata să fie aplicat până la data actuală de expirare a aplicării Acordului de parteneriat de la Cotonou, la 30 noiembrie 2021. Situația ar conduce la un vid în relațiile dintre UE și ACP cu privire la care trebuie găsită o soluție.

               2.2.Consiliul de miniștri ACP-UE

                  Consiliul de miniștri ACP-UE este un organism la nivel ministerial creat prin acord (articolul 15 din APC). Acesta cuprinde, pe de o parte, membri ai Consiliului Uniunii Europene și membri ai Comisiei Europene și, pe de altă parte, câte un membru al guvernului fiecărui stat ACP. Printre altele, Consiliul de miniștri are atribuția de a lua deciziile necesare pentru punerea în aplicare și executarea APC. Consiliul de miniștri ia decizii prin acordul comun al părților. Pentru ca deciziile să fie valabile trebuie să fie prezenți (i) jumătate din membrii Consiliului Uniunii Europene (și anume 14 miniștri din statele membre ale UE), (ii) un membru al Comisiei și (iii) două treimi dintre membrii care reprezintă guvernele statelor ACP (și anume membri ai guvernului din 55 de state ACP diferite).

               2.3.Măsuri tranzitorii

               Articolul 95 alineatul (4) al doilea paragraf din APC prevede: „Consiliul de miniștri adoptă măsurile tranzitorii care pot fi necesare până la intrarea în vigoare a noului acord.” În conformitate cu articolul 95 alineatul (4) al doilea paragraf din APC, pot fi aplicate măsuri tranzitorii pentru a prelungi aplicabilitatea întregului APC sau a unor părți din acesta până la data aplicării noului acord (aplicare provizorie sau intrare în vigoare). Pentru a menține continuitatea juridică, politică și instituțională cu țările ACP, având în vedere că noul acord nu va deveni aplicabil înainte de expirarea cadrului juridic existent, este necesar să se prelungească măsurile tranzitorii adoptate pentru a continua aplicarea acordului actual.

               2.4.Modificarea măsurilor tranzitorii de către Comitetul ambasadorilor ACP-UE

                  În conformitate cu articolul 95 alineatul (4) din APC, decizia privind măsurile tranzitorii trebuie luată de Consiliul de miniștri ACP-UE. Cu toate acestea, în temeiul articolului 15 alineatul (4) din APC, Consiliul de miniștri poate să delege competențe Comitetului ambasadorilor. În acest scop, la 23 mai 2019, Consiliul de miniștri a delegat Comitetului ambasadorilor competența de a adopta decizia privind măsurile tranzitorii
                     5
                  . În temeiul articolului 16 alineatul (2) din APC, Comitetul ambasadorilor poate adopta sau modifica decizii obligatorii pentru părți în limitele mandatului conferit de Consiliul de miniștri.

                  În conformitate cu articolul 1 din Regulamentul de procedură al Comitetului ambasadorilor
                     6
                  , acesta se reunește periodic, în special pentru a pregăti reuniunile Consiliului de miniștri și ori de câte ori se dovedește necesar, la cererea uneia dintre părți. Având în vedere această flexibilitate, Comitetul ambasadorilor poate asigura faptul că modificarea deciziei privind măsurile tranzitorii este adoptată în timp util și nu mai târziu de noiembrie 2021.

                  Prin urmare, în cadrul uneia dintre reuniunile sale, Comitetul ambasadorilor ACP-UE trebuie să adopte modificarea deciziei privind măsurile tranzitorii („actul avut în vedere”). Scopul actului avut în vedere este de a prelungi suplimentar aplicarea Acordului de parteneriat de la Cotonou în ansamblul său, până la 30 iunie 2022 sau până la intrarea în vigoare ori aplicarea provizorie a noului acord de parteneriat dintre Uniune și statele ACP, oricare dintre acestea survine mai întâi.

               3.Poziția care urmează să fie luată în numele Uniunii

                  Comisia propune ca decizia actuală privind măsurile tranzitorii ale APC să fie modificată pentru a prelungi aplicarea Acordului de parteneriat de la Cotonou până la 30 iunie 2022, cu excepția cazului în care noul acord va intra în vigoare sau va fi aplicat provizoriu înainte de data respectivă.

                  Având în vedere cele de mai sus, poziția propusă a Uniunii trebuie să fie adoptată în cadrul unei reuniuni a Comitetului ambasadorilor ACP-UE.

               4.Temei juridic

               4.4.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt, de asemenea, incluse instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  7
               .

               4.1.2.Aplicarea la cazul în discuție

               În conformitate cu articolul 95 alineatul (4) al doilea paragraf din Acordul de parteneriat ACP-UE semnat la Cotonou la 23 iunie 2000, pot fi aplicate măsuri tranzitorii pentru a prelungi aplicabilitatea întregului APC sau a unor părți din acesta până la data aplicării noului acord (aplicare provizorie sau intrare în vigoare după ratificarea de către toate părțile). În special, „Consiliul de miniștri adoptă măsurile tranzitorii care pot fi necesare până la intrarea în vigoare a noului acord”.

               Prin urmare, este clar faptul că actul pe care Comitetul ambasadorilor ACP-UE este invitat să îl adopte constituie un act cu efecte juridice. Decizia Comitetului ambasadorilor avută în vedere va avea caracter obligatoriu în temeiul dreptului internațional, în conformitate cu articolele 15 și 16 din acord.

               Comitetul ambasadorilor este un organism instituit în temeiul articolului 16 din Acordul de parteneriat de la Cotonou.

               Uniunea Europeană este parte contractantă, alături de statele sale membre, la Acordul de parteneriat de la Cotonou și, prin urmare, va avea obligații în temeiul deciziei Comitetului ambasadorilor avute în vedere.

               Prin urmare, temeiul juridic procedural al deciziei propuse este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul în discuție

               Obiectivul principal și conținutul actului avut în vedere se referă la funcționarea APC în ansamblu, în special la prelungirea aplicării sale dincolo de data de expirare preconizată. Astfel, temeiul juridic material al deciziei Consiliului trebuie să fie determinat în raport cu Acordul de parteneriat de la Cotonou în ansamblul său
                  8
               .

               APC a fost încheiat ca un acord de asociere și, prin urmare, a fost întemeiat pe articolul 310 din Tratatul de instituire a Comunității Europene, echivalentul articolului 217 din TFUE. Prin urmare, temeiul juridic material al deciziei propuse este articolul 217 din TFUE.

               4.3. Concluzie

               Obiectivul principal și conținutul actului avut în vedere se referă la funcționarea APC în ansamblu, în special la prelungirea aplicării sale dincolo de data de expirare preconizată. Astfel, temeiul juridic material al deciziei Consiliului trebuie să fie determinat în raport cu Acordul de parteneriat de la Cotonou în ansamblul său
                  9
               .

               APC a fost încheiat ca un acord de asociere și, prin urmare, a fost întemeiat pe articolul 310 din Tratatul de instituire a Comunității Europene, echivalentul articolului 217 din TFUE. Prin urmare, temeiul juridic material al deciziei propuse este articolul 217 din TFUE.

               2021/0358 (NLE)

               Propunere de

               DECIZIE A CONSILIULUI

               privind poziția care urmează să fie luată în numele Uniunii Europene în cadrul Comitetului ambasadorilor ACP-UE în ceea ce privește modificarea Deciziei nr. 3/2019 a Comitetului ambasadorilor ACP-UE din 17 decembrie 2019 de adoptare a unor măsuri tranzitorii în temeiul articolului 95 alineatul (4) din Acordul de parteneriat ACP-UE

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul de parteneriat între membrii grupului statelor din Africa, zona Caraibilor și Pacific („ACP”), pe de o parte, și Uniunea Europeană și statele membre ale acesteia, pe de altă parte („Acordul de parteneriat ACP-UE”)
                  10
                a fost semnat la Cotonou la 23 iunie 2000. Acordul de parteneriat ACP-UE a intrat în vigoare la 1 aprilie 2003 și urmează să se aplice până la 30 noiembrie 2021, în conformitate cu Decizia nr. 3/2019 a Comitetului ambasadorilor ACP-UE din 17 decembrie 2019 de adoptare a unor măsuri tranzitorii în temeiul articolului 95 alineatul (4) din Acordul de parteneriat ACP-UE („decizia privind măsurile tranzitorii”)
                  11
               , astfel cum a fost modificată prin Decizia nr. 2/2020 a Comitetului ambasadorilor ACP-UE din 4 decembrie 2020 de modificare a Deciziei nr. 3/2019 a Comitetului ambasadorilor ACP-UE privind adoptarea unor măsuri tranzitorii în temeiul articolului 95 alineatul (4) din Acordul de parteneriat ACP-UE.

               (2)În temeiul articolului 95 alineatul (4) primul paragraf din Acordul de parteneriat ACPUE, în septembrie 2018 au început negocierile în vederea încheierii unui nou acord de parteneriat ACP-UE. Noul acord nu va fi gata pentru a fi aplicat până la data expirării actualului Acord de parteneriat ACP-UE. Prin urmare, se consideră necesară modificarea Deciziei nr. 3/2019 privind măsurile tranzitorii pentru a prelungi suplimentar aplicarea dispozițiilor actualului Acord de parteneriat ACP-UE.

               (3)Articolul 95 alineatul (4) al doilea paragraf din Acordul de parteneriat ACP-UE prevede adoptarea de către Consiliul de miniștri a măsurilor tranzitorii care ar putea fi necesare până la intrarea în vigoare a noului acord.

               (4)În temeiul articolului 15 alineatul (4) din Acordul de parteneriat de la Cotonou, la 23 mai 2019, Consiliul de miniștri ACP-UE a delegat Comitetului ambasadorilor ACP-UE competența de a adopta măsurile tranzitorii. Comitetul ambasadorilor ACPUE urmează să aibă o reuniune periodică, în cadrul căreia va lua decizia de a adopta măsuri tranzitorii în temeiul articolului 95 alineatul (4) din Acordul de parteneriat ACP-UE.

               (5)Este oportun să se stabilească poziția care urmează să fie adoptată în numele Uniunii în cadrul Comitetului ambasadorilor ACP-UE, întrucât actul avut în vedere va fi obligatoriu pentru Uniune.

               (6)Prevederile Acordului de parteneriat ACP-UE vor continua să se aplice cu scopul de a menține continuitatea relațiilor dintre Uniune și statele sale membre, pe de o parte și statele ACP, pe de altă parte. În consecință, măsurile tranzitorii modificate nu sunt destinate să modifice Acordul de parteneriat ACP-UE, astfel cum se prevede la articolul 95 alineatul (3) din acesta,

               ADOPTĂ PREZENTA DECIZIE:

               Articolul 1

               Poziția care urmează să fie luată în numele Uniunii în cadrul Comitetului ambasadorilor ACPUE, în temeiul articolului 95 alineatul (4) din Acordul de parteneriat ACP-UE, este de a modifica Decizia nr. 3/2019 privind măsurile tranzitorii în vederea prelungirii aplicării tuturor dispozițiilor Acordului de parteneriat ACP-UE, până la 30 iunie 2022 sau până la data intrării în vigoare ori a aplicării provizorii a noului acord de parteneriat dintre Uniune și statele ACP, oricare dintre acestea survine mai întâi.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)

                        Decizia Consiliului din 19 decembrie 2002 privind încheierea Acordului de parteneriat dintre statele din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (JO L 65, 8.3.2003, p. 27).

                     (2)

                        Decizia nr. 3/2019 a Comitetului ambasadorilor ACP-UE din 17 decembrie 2019 de adoptare a unor măsuri tranzitorii în temeiul articolului 95 alineatul (4) din Acordul de parteneriat ACP-UE [2020/2].

                     (3)

                        Decizia nr. 2/2020 a Comitetului ambasadorilor ACP-UE din 4 decembrie 2020 de modificare a Deciziei nr. 3/2019 a Comitetului ambasadorilor ACP-UE privind adoptarea unor măsuri tranzitorii în temeiul articolului 95 alineatul (4) din Acordul de parteneriat ACP-UE,

                     (4)

                        Decizia nr. 2/2020 a Comitetului ambasadorilor ACP-UE din 4 decembrie 2020 de modificare a Deciziei nr. 3/2019 a Comitetului ambasadorilor ACP-UE privind adoptarea unor măsuri tranzitorii în temeiul articolului 95 alineatul (4) din Acordul de parteneriat ACP-UE,

                     (5)

                        Decizia nr. 1/2019 a Consiliului de miniștri ACP-UE din 23 mai 2019 în ceea ce privește delegarea de competențe către Comitetul ambasadorilor ACP-UE în ceea ce privește decizia de a adopta măsuri tranzitorii în temeiul articolului 95 alineatul (4) din Acordul de parteneriat ACP-UE [2019/920] (JO L 146, 5.6.2019, p. 114).

                     (6)

                        Decizia nr. 3/2005 a Consiliului de miniștri ACP-UE din 8 martie 2005 privind adoptarea Regulamentului de procedură al Comitetului ambasadorilor ACP-UE (JO L 95, 14.4.2005, p. 51).

                     (7)

                        Hotărârea Curții de Justiție din 7 octombrie 2014, Germania/Consiliul, C-399/12, EU:C:2014:2258, punctele 61-64.

                     (8)

                        A se vedea, în special, hotărârea în cauza C-244/17, Comisia/Consiliul („Kazahstan”), [ECLI:EU:C:2018:662], p. 40 și jurisprudența menționată.

                     (9)

                        A se vedea, în special, hotărârea în cauza C-244/17, Comisia/Consiliul („Kazahstan”), [ECLI:EU:C:2018:662], p. 40 și jurisprudența menționată.

                     (10)

                        Acord (JO L 317, 15.12.2000, p. 3), astfel cum a fost modificat prin acordul semnat la Luxemburg la 25 iunie 2005 (JO L 209, 11.8.2005, p. 27) și prin acordul semnat la Ouagadougou la 22 iunie 2010 (JO L 287, 4.11.2010, p. 3).

                     (11)

                        Decizia nr. 3/2019 a Comitetului ambasadorilor ACP-UE din 17 decembrie 2019 de adoptare a unor măsuri tranzitorii în temeiul articolului 95 alineatul (4) din Acordul de parteneriat ACP-UE [2020/2].